CELEX: C2006/190/42
Language: sk
Date: 2006-08-12 00:00:00
Title: Vec T-148/06: Žaloba podaná 26. mája 2006 – Marie Claire/ÚHVT – Marie Claire Album (MARIE CLAIRE)

12.8.2006   
            
            
               SK
            
            
               Úradný vestník Európskej únie
            
            
               C 190/23
            
         Žaloba podaná 26. mája 2006 – Marie Claire/ÚHVT – Marie Claire Album (MARIE CLAIRE)
   (Vec T-148/06)
   (2006/C 190/42)
   Jazyk žaloby: španielčina
   Účastníci konania
   
      Žalobkyňa: Marie Claire, S. A. (Castellón, Španielsko) (v zastúpení: T. Fernández Mateos a T. Marín Bataller, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Marie Claire Album SA
   Návrhy žalobkyne
   
               —
            
            
               zrušiť rozhodnutie druhého odvolacieho senátu zo 6. marca 2006 vo veci R-530/2004-2,
            
         
               —
            
            
               vyhlásiť, následne, že na ochrannú známku Spoločenstva, ktorá bola predmetom prihlášky, sa nevzťahujú dôvody zamietnutia uvedené v článku 8 ods. 5 nariadenia (ES) č. 40/94 o ochrannej známke Spoločenstva a že sa teda v danom prípade nemajú uplatniť,
            
         
               —
            
            
               vyhlásiť, že ochranná známka Spoločenstva, ktorá bola predmetom prihlášky, spis č. 77 834„MARIE CLAIRE“, nevyužíva podvodne rozlišovaciu spôsobilosť, ani nepoškodzuje dobré meno skoršej ochrannej známky namietateľa bez toho, že by k tomu viedli oprávnené dôvody,
            
         
               —
            
            
               vyhlásiť, že ustanovenia článku 8 ods. 1 písm. b) nariadenia (ES) č. 40/94 o ochrannej známke Spoločenstva sa nevzťahujú na prihlasovanú ochrannú známku Spoločenstva, na rozdiel od toho, k čomu dospeli námietkové oddelenie a druhý odvolací senát vo svojich rozhodnutiach,
            
         
               —
            
            
               povoliť zápis ochrannej známky Spoločenstva č. 77 834„MARIE CLAIRE“ pre „kúpacie šaty, bielizeň a spodné prádlo“ v triede 25 medzinárodnej nomenklatúry v prospech žalobkyne,
            
         
               —
            
            
               zaviazať ÚHVT, ako aj prípadného vedľajšieho účastníka na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka: slovná ochranná známka „MARIE CLAIRE“ pre tovary v triede 25 – prihláška č. 77 834.
   
      Majiteľ ochrannej známky alebo označenia, ktoré je základom námietky: Marie Claire Album SA.
   
      Ochranná známka alebo označenie, ktoré je základom námietky: národné a medzinárodné slovné a obrazové ochranné známky „MARIE CLAIRE“ pre tovary a služby v triedach 1, 3, 14, 16, 18, 20-22, 24-28, 41 a 42.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zrušenie rozhodnutia námietkového oddelenia a vyhovenie námietke.
   
      Dôvody žaloby: porušenie článku 8 ods. 1 písm. b) a ods. 5 nariadenia (ES) č. 40/94.